Indoneziyalik qizaloqlar ulkan bo`g`ma ilonning ustiga minib olishdi (Video)

Ulkan va qo`rqinchli bo`g`ma ilonlar har qanday odamning o`takasini yorishi mumkin, biroq bunday qo`rquv indoneziyalik qizaloqlarga xos emas.
Ikki qizaloq sayr qilish uchun yurib ketayotgan bo`g`ma ilonning ustiga minib olgan. Bu xavfli o`yinni noma`lum shaxs videoga olib, Feysbuk ijtimoiy tarmog`iga joylashtirdi. Mazkur videoni bir necha kun mobaynida 7 milliondan ortiq odam tomosha qildi. 
Aksariyat foydalanuvchilar qizaloqlarning bunday xavfli o`yinlarni o`ynashiga yo`l o`yib bergan ota-onasini qoralashdi.
Mazkur turdagi to`rsimon bo`g`ma ilonlar dunyodagi eng ulkan ilonlar hisoblanib, ularning uzunligi 7 metrga etadi, ba`zan bundan ham oshishi mumkin. Ular asosan tuyoqli jonivorlarni, maymunlarni va kemiruvchilarni iste`mol qiladi.
Ba`zan ularning katta odamlarni ham yutib yuborganligi haqida xabarlar kelib tushadi.